‘सपना पूरा’
फिलिप कोटिन्होले औपचारिक रूपमा १६ करोड युरोमा लिभरपुलबाट बार्सिलोनाको स्वप्निल स्थानान्तरण पूरा गरेका छन् । यसले उनलाई तेस्रो महँगो फुटबलर बनाएको छ । २५ वर्षीय कोटिन्होले बार्सिलोनाका अध्यक्ष जोसेप मारिया बार्तोमेउको साथमा रहेर पाँचवर्षे सम्झौतापत्रमा हस्ताक्षर गरे ।
बार्सिलोना — फिलिप कोटिन्होले औपचारिक रूपमा १६ करोड युरोमा लिभरपुलबाट बार्सिलोनाको स्वप्निल स्थानान्तरण पूरा गरेका छन् । यसले उनलाई तेस्रो महँगो फुटबलर बनाएको छ । २५ वर्षीय कोटिन्होले बार्सिलोनाका अध्यक्ष जोसेप मारिया बार्तोमेउको साथमा रहेर पाँचवर्षे सम्झौतापत्रमा हस्ताक्षर गरे । ‘यहाँ आउन पाउँदा धेरै खुसी छु । सपना पूरा भएको छ र मैदानमा सबैको अपेक्षा पूरा गर्ने आशा छ,’ उनले भने । कीर्तिमान मूल्यमा नेयमर पीएसजी लागेपछि निराश रहेको बार्सिलोनालाई कोटिन्होको आगमनले राहत दिएको छ । उनले लियोनल मेसी, लुइस स्वारेज र आन्द्रेज इनिस्टासँगै प्रतिस्पर्धा गर्नेछन् ।कोटिन्होले प्रशिक्षक अर्नेस्टो भाल्भेर्डेको टिममा अल्भेसविरुद्ध २८ जनवरीमा हुने खेलबाट डेब्यू गर्न सक्नेछन् । सन् २०१४ मा स्पेन जानुअघि स्वारेजले कोटिन्होसँगै १८ महिना खेलेका थिए । स्पेनी ला लिगामा शनिबार बार्सिलोनाले लेभान्टेमाथि ३–० को जित दर्ता गर्दै शीर्षस्थानमा ९ अंकको अग्रता कायमै राख्यो ।